सरकारी स्वामित्व वाले बीओबी द्वारा दी गई सूचना के मुताबिक, एक साल के कर्ज पर सीमांत लागत आधारित ब्याज दर (एमसीएलआर) अब 8.65 प्रतिशत होगी. यह दर मौजूदा बाजार परिदृश्य को देखते हुये काफी प्रतिस्पर्धी दर है. अन्य अवधि के कर्ज में एक दिन के लिये यह दर 8.15 प्रतिशत, एक माह के लिये 8.20 प्रतिशत, तीन माह के लिये 8.30 प्रतिशत और छह माह के कर्ज पर 8.50 प्रतिशत की ब्याज दर तय की गई है. बैंक ने कहा है कि नई ब्याज दर सात नवंबर, 2018 से प्रभावी होगी.